Balogh Z. Arthur

*Idegenek*

Meglepően hasonlítottak egymásra. Első látásra csak egy jó megfigyelő fedezhette fel a nyilvánvaló fizikai és korkülönbséget.

Mind az öten óriások voltak. Fejük hosszúkás, mint a spanyol festményeken, és a haj hiánya nyilvánvalóvá tette tökéletesen ovális formáját. Kiguvadó szemük nagyságával ellentétben különösen apró fülek simultak fejükhöz. Csak a szemek körül volt egy a kortól függő különbség.

A legidősebb szeme mélyen ülő és karikás volt. A szemgolyók nem dülledtek ki és körülöttük számtalan finom hajszálvékony ránc húzódott.

Kint sárga napfény árasztotta el a hatalmas, örökké virágos parkban a Központi Adminisztráció épületeit.

 A tiltott bolygón nem léteztek felhők. Nem volt látható évszak-változás sem, és a világűrből a megközelítő folyosók tiltva voltak. Egyedül csak számukra volt nyitva a Galaxis felé.

– Értsük meg „Kettő”, nem azért jöttünk össze, hogy helyi problé-mákkal foglalkozzunk. Dönteni kell, ami Szolt illeti.

– Tudom jól. – „Kettő” jól szemügyre vette a legidősebbet. – Miért nincs velünk „Öt”? Véleménye…

– Sajnálom – szakította félbe „Egy”. – A program szerint felfedező- úton van az Androméda felé. A folyosók bizonytalanok, mondhatnánk úgy is, hogy nem léteznek! Úgy gondolom, hogy missziója tovább tart majd, mint elképzeltük.

A kielégítő válaszra „Kettő” biccentett és „Három” felé fordult, aki hátat fordítva a parkot nézte, ahol egy állat egy kisebb után szaladt.

– Rhipicephalus támad egy vadkutyát – motyogta önmagának.

– Mindig érzékeny marad – jegyezte meg „Hat”, és leült egy karos-székbe, ami rögtön magához ölelte formáihoz idomulva.

– Várjuk a beszámolót „Három”!

„Egy” is leült, bezárva a kört a mozdulatlan „Néggyel”. A meg-szólított állva maradt és lassan megfordult.

– Azt szeretnénk tudni több ezeréves megfigyelés és analizálás után, hogy lehetséges-e kapcsolatot teremteni velük? – Tekintete végigsiklott a többieken mintha véleményükre várna. – Válaszom egyszerű: Nem. Két-ségtelenül nem! Létezésünket nem tárhatjuk fel, és fogalmam sincs, hogy ez mikor lesz lehetséges. 500 vagy 5000 év múlva? Vagy soha? Nem tudhatjuk. – Néhány pillanatig elhallgatott, hogy gondolatait összeszedje. – Különböző okokból, ezek csodálatos emberek. Például, évezredeken ke-resztül mérsékelt volt a fejlődésük. Amikor úgy találtuk, hosszú gyakor-latunk alapján, hogy ideje lesz megismerni egy monoteista vallást, ellen-tétben más lényekkel, az eredmény kiábrándító volt. Szellemi téren moz-dulatlanok voltak. El kell ismerni, hogy bolygójukat akaratuk ellenére is-merték meg! A valóság tényleg a hatalom és a hivatalos teóriák ellenére győzött. Néhány forradalmár kijelentette, hogy „a Föld gömbölyű”, és ez a megállapítás az igazság kényszere alatt eltemette a régi vallásokhoz kötött ideákat, s így elveszítették feltételezett központi helyüket a világegyetemben.

„Jóval a monoteista vallások előtt egy kicsi néptörzs, hellénnek hívták őket, megvetette minden ismeret alapját, ami az emberiség hasznára vált, megteremtve a materialista és idealista filozófiát. Egy időben ezekkel a szellemi teremtőkkel. hála az íróknak, megszületett a tragédia, amíg más művészek biztosították a szobrászat és építészet soha olyan méretű, tiszta szépségű kibontakozását.

„Ez a törzs eltűnt a szüntelen testvérháborúk tüzében, mert a külön-böző fajok, népek, törzsek, évezredeken keresztül azzal töltötték életüket, hogy egymást kölcsönösen leigázzák és megsemmisítsék, mint napjaink-ban is! Ezt a folyamatot alázattal ma is úgy hívják, hogy Történelem! Her-cegek, királyok és császárok elfoglaltsága a vadászaton kívül az volt, hogy szövetkeztek, összevesztek és háborúskodtak a dicsőség és isteneik nevé-ben. A valóságban csak saját hírnevükre és halhatatlanságukra gondoltak.

„Századokon keresztül a lakosság általános gazdasági és szellemi élete nem mozdult egy bizonyos szintről. Időszámításuk szerint, ami magában már egy képtelenség, a  XV. században egy félszigeten, egy má-sik törzsekre szakadt nép, amit most olaszoknak hívnak, váratlanul meg-nyilatkozott, mint előtte a görögök. Festők, szobrászok, katedrális- és kastélyépítészek hagytak maguk mögött a jövő számára múlhatatlan mű-veket. Zsenialitásuk épp olyan hirtelen tűnt el, mint megjelenésük. Né-hány századdal később ugyan ezek az olasz törzsek más germán tör-zsekkel megújították a zenét. Csodálatos művek maradtak fenn minden hangszeren egész Európában a huszadik századig.

– Nagyon lassú fejlődés – jegyezte meg „Egy”.

– Pontosan, és ez a lassú fejlődés, amiért kutatóink egyedülállónak találják őket! Évezredeken keresztül, egymástól távoli időszakban, három periódusuk volt: háromszáz év, mialatt megteremtették az ismert művé-szetek minden ágát és a tudományok bázisát. Egy titokzatos, ugrásszerű haladás. Ne felejtsük el, hogy évezredeken keresztül a technikai fejlődés mozdulatlan volt! A lovat használták, mint közlekedési eszközt, a tüzet, mint energia és világítás, és nem olyan régen még egy maroknyi művész, gondolkodó és alkotón kívül, a lakosság tudatlan volt.

„Meg kell még jegyeznem, hogy más népek és fajok, más föld-részeken a görögöktől különböző kultúrákat alkottak. Mint általában min-den civilizáció, kizárólag az alkotó népekhez alkalmazkodott. Az ázsiai földrészen a kínai és hindu műveltség egy időben az egyiptomiakkal Észak-Afrikában, és később más kultúrák az amerikai földrészen…

– A mi hatásunk alatt, ha nem tévedek – vágott közbe „Négy”.

– Igaza van. Mint mindenütt a világegyetemben – fordult társához „Három”. – Meg kell jegyezni azt is, hogy a görög kivételével minden más kultúra kiszáradt. Egyesek csodálatos építményeket, amíg mások meg-csontosodott vallásokat hagytak évezredek előtti formában. Kizárólag csak a görög kultúra hívei, akiket európainak hívnak, érkeztek egy olyan technológiai színvonalra, ami megengedheti számukra, hogy kapcsolatba lépjenek velünk.

„Rendkívülinek találjuk őket, mert lassan fejlődtek. Mozdulatlan-ság, amit váratlan ugrások emelnek egyenlőtlen színvonalra. Össze-hasonlítva különböző fajokkal, látjuk, hogy miért rendkívüliek. Gondol-junk arra, hogy alig száz évvel ezelőtt még nem ismerték az elekt-romosságot, sem a repülést és fogalmuk sem volt arról, hogy a Galaxis nem az egész mindenség! Csak száz évre volt szükségük, hogy egy majdnem zéró technikából a világűrbe menjenek! Villámgyors haladás, nem gondolják? Nincs más, erre hasonló példánk az egész mindenségben, egy ilyen mély változásra, ilyen hosszú mozdulatlanság után.

\*

A teliholdat nézte a csillagos égen. A terasz, mint egy hajóorr, a mélység fölött volt és hirtelen ért véget, minden látható korlát nélkül. Ő tudta, egy láthatatlan energiafal akadályozza, hogy leessenek.

– Nézd „Angyal kettő” felkelését.

Asszonya lassan közeledett. Érezte, hogy „Három” szelleme gyen-géden beburkolja gondolataiba furakodva, majd visszahúzódik végtelen finomsággal. Nyugaton a második kicsi hold lassan jött fel az éjszaka ködéből, légkőrtől eltorzult kis narancs.

– Miért nevezik „Angyal kettőnek”? – kérdezte az asszony.

– Nem tudom. Mindig így hívták.

A nő kezét fogta és elgondolkozva simogatta a vékony ujjakat.

– Mire gondolsz?

Mindig szerette tapintatát, mert soha nem próbált a gondolataiban olvasni.

– A földiekre.

– Megmutatnád a csillagjukat?

– Képtelenség. A Galaxis másik oldalán vannak. Több mint ötven-ezer fényév. Nézz a középpont felé. A másik oldalon rejtőzködik csillag-juk, más millió csillag között.

– Felveszitek a kapcsolatot?

– Nem hiszem. Túl korai. Kímélni kell őket egy katasztrófától.

– Elviszel majd egyszer megnézni egyik városukat?

– Miért ne? Igen.

\*

– Majdnem megoldhatatlan problémáik vannak. Évezredes problé-mák, amiről láthatólag nem vesznek tudomást.

Újra együtt voltak, de most „Három” ülve zárta be a kört, egy kis mosollyal az ajkán.

– Úgy gondolom, hogy nélkülözhetetlen társammal meglátogatjuk a Földet. Látni szeretné.

– Valóban annyira érdekesek? – „Egy” érdeklődéssel nézte.

Tétovázott a válasszal.

– Igen is, nem is. Idegenek. Más eredetből származnak, de a fejlődés hatására később hozzánk hasonlóvá válnak majd. Lényeges különbségek vannak a Galaxis lakói között, ők, szorosan kötődnek a vonzóerőhöz és központi égitestük sugárzásaihoz. Társam még soha nem látogatott meg egy másik bolygót, és el kell ismerni, hogy varázslatos, még ha felületesen nézzük is.

– És a problémák, amiket tegnap hozott fel? – türelmetlenkedett „Öt”.

– Vallások, hitek az évezredes hátrányuk – válaszolta „Három” rövid gondolkodás után. – Nem beszélve a kollektív és egyéni különbsé-gekről a fajon belül, amit elnehezít a nemzet fogalma, egy történelmi és kulturális valóság, amit a különböző nyelvek létezése húz alá.

– Ez sok – összegezte „Kettő”.

– Így van, ez sok. A vallások, amiben hisznek.  Mindenki hisz vala-miben, egyetlen Istenben, egy felsőbbrendű lényben, de különböző el-nevezések alatt. Minden egyedülálló Isten egy fajhoz, egy nemzethez vagy egy közösséghez tartozik. Ennek eredménye, hogy képesek egymást öldö-kölni ugyanannak az Istennek a dicsőségéért! Isten, akit sajnos mindig másnak látnak! Mások több istenben hisznek, ami nem akadályozza meg őket abban, hogy éppen olyan kegyetlenek és türelmetlenek legyenek, mint a többiek.

– Akkor nem eléggé intelligensek, primitívek maradtak.

– Természetesen primitívek! A lakosság, a több milliárd egyén, különböző gazdasági és kulturális színvonalon és egy bizonyos technikai nívón van. Egy részük használja a villamosságot, rádiót, televíziót, vannak számítógépeik, repülőn utaznak, háztartási gépeket használnak, primitív gépeket anélkül, hogy értenék az avantgárd technika fejlődését, egy na-gyon szűk elit réteg kivételével. Ez az elit, aki mindent feltalált! A lakosság legnagyobb részének semmije nincs. Nem vettek részt a feltalálás közös munkájában. Élnek a piszokban és tudatlanságban, megpróbálva a többi-ekhez akaszkodni segélyt kéregetve. Teoretikus mozgalmak vannak. Ellentétes érzelmek között hánykolódnak. Napjainkban a humanizmus a divat, a béke, a béke minden áron, a segély általánosítása, miközben foly-tatják a fegyverkezést, mert a faji és nemzeti ellentétek arra kényszerítik őket, hogy ne engedjék be a semmit nem termelőket, mert csak eltartásra vágynak. Alig száz évvel azelőtt a divat az volt, hogy más, ismeretlen földrészeket és lakosságot fedezzenek fel, akiknek semmi kapcsolatuk nem volt a civilizációval. Egyetlen céljuk a hódítás volt, birodalmukat nagyobbítani, és gyarmatosítás elnevezés alatt büszkén vitték magukkal vallásaikat, szokásaikat, kultúrájukat és technikájukat. Ebből látható a teóriák hatása, az ellentmondó ideák öröklődnek nemzedékről, nemze-dékre. Csodálatos képességük van lebecsmérelni, amit imádtak.

„ Az egyetlen újdonság, hogy egy idő óta az általános gazdasági helyzet a különböző nemzeteket összeállásra kényszeríti annak ellenére, hogy a legnagyobb nehézségekkel küzdenek, hogy eltüntessék a vélt és valódi különbségeket. A nagy nemzetek feletti szövetségek a helyi sovi-nizmusok helyét foglalják el, ahol mindenki, mindenki ellensége volt.

– Pontosan hol tartanak technikai téren? – kérdezte „Egy”.

– Az első repülőgép alig száz éve valósított meg néhány méteres ug-rást, mint már mondtam egyszer. Ma, rakétákat küldenek bolygórendsze-rük felfedezésére. Néhány évtizede úgy képzelték, hogy a Galaxis az egész világegyetem. Ma megpróbálják a világegyetem életkorát kiszámítani, hatezer évvel egy isteni keletkezés ellenére, és az új teória, az ősrobbanás megszületése után. Sokkal reálisabb elképzelés, de mindig feltételezi a teremtő alkotását. Istenről nem beszélve feltételezik, hogy a világegyetem semmiből lett, egy elsődleges pillanatból. Pillanatnyilag az idő kérdésén torpantak meg. Majd elképzelhetetlen távlatok nyílnak meg előttük, amikor megértik majd az idő paradoxonját. De ez még nem aktuális.

„Három” a körmét nézte, mintha ott találna választ a kérdésekre.
„Mindebből azt a következtetést szűrhetjük le, hogy a mi civilizációnk számukra teljesen érthetetlen. Köztük és köztünk a kulturális színvonal teljesen különböző. A fejlődés mérete felbecsülhetetlen. Körülbelül száz-ezer év! Ha most kapcsolatba lépünk velük, eltűnésre ítéljük őket. Persze bátrak, de soha nem értenék meg, hogy módunkban áll egy pillanat alatt eltüntetni őket.

– Miért beszéljünk megsemmisítésről? – kérdezte meglepődve „Kettő”.

– Mert néhány évtizede az írók és filmrendezők azzal a gondolattal kokettálnak, hogy földöntúli lényekkel találkoznak, és minden esetben totális háború a találkozás folytatása. Képtelenek elképzelni más kapcso-latot, mint hatalom hatalom ellen, hódítás, szembeszállás, megsemmisítés. Nézzék inkább.

Egy mozdulat, és a hatalmas ablak, ahol eddig a napfény beáradt, lassan elsötétült, s helyén háborús jeleneteket láttak. Számtalan repülő csészealj sugárfegyverekkel városokat semmisített meg, harci gépek rob-bantak, és a lakosság ordítva menekült a szörnyek inváziója elől. A terem-ben a háborús őrület zaját hallották a film pergése alatt.

– Meg kell jegyezni, hogy minden alkalommal az emberiség nyer a betolakodókkal szemben.

– Mert az idegenek a betolakodók? – kérdezte „Négy”.

– Igen. Az igazság az, hogy szédíti őket az idea, hogy más emberiség is létezhet, hogy többféle kultúra és civilizáció lehet a mindenségben. Ke-resik, várják, remélik és félnek ettől a találkozástól. És igazuk van, mert csak egyféle kapcsolat alakulhat közöttük és közöttünk, a gyarmatosítás vagy az elpusztulás. Mi tudjuk jól, hogy az alapvető probléma az, amikor kapcsolat létesül két különböző szintű civilizáció között, hogy a gyengébb eltűnésre van ítélve.

„Majmolhatnak bennünket, ez biztos. De csak utánzás, mert a mi civilizációnk idegen marad szellemük számára, képtelenek lesznek továbbfejleszteni a mi kultúránkat. Ha megadjuk számukra a szétrajzás lehetőségét az egész Galaxisban, amire pillanatnyilag képtelenek, maguk-kal hozzák majd speciális problémáikat. Ez a hódítási kísérlet a vesztüket okozza majd, mert megpróbálják fegyvereinket használni nemzeti felsőbb-rendűségük, és más kártékony hitek nevében. Ezek a látszat szerint nemes gondolatok alig takarják a hatalom, az uralkodás és igazgatási vágyat. Arról nem beszélve, ha sikerül elsajátítani egy a számukra elképzelhetet-len műszaki fejlődést, elveszítik alkotó képességüket és az elfajulás lejtő-jére lépnek. Mindenre képes lények az emberek. Még nem értették meg, hogy történelmüket az egyének teremtették, s ezek sokszor bolondok vol-tak. Mi nem tudjuk kielégíteni ezeknek a személyeknek a hátborzongató vágyaikat, akik mindég Isten szerszámjának képzelték magukat.

– Akár istenek is lehetnénk számukra, nem? – „Hat” végignézett társain.

– Természetesen! Mivel képtelenek bennünket fizikailag meg-semmisíteni, s mert képesek vagyunk rövid idő alatt eltüntetni minden betegséget, és mert állandóan természetfeletti erőkben akarnak hinni, bennünket istenné vagy ördöggé változtathat át a milliárd tudatlan tömeg szemében.

A csend burkolta be az öt idegent. Kint minden, az épületek és a park napfényben fürdött, amíg ők a környező szépség iránt érzéketlenül, mozdulatlanul, gondolataikba merültek.

– Egyik megoldhatatlan problémájuk a különböző nyelvek – foly-tatta „Három”. – Számtalan nyelven beszélnek. Minden nemzetnek a saját többségi nyelve, és egy vagy több kisebbségi nyelve van. Az analízisek kimutatják az emberiség alapvető egyensúlyhiányát. A nyelvek, vallások, a faji különbségek, az ismeretek eltérése a lakosság számos rétege között, a megosztódás az alkotó elit és primitív tömeg között, ezek a bázisai az általános rendetlenségnek.

– Mit tanácsol akkor? – fordult „Négy” „Egy” felé.

– Semmit nem csinálunk – válaszolta „Egy”. – Semmi kapcsolat. Folytatjuk az ellenőrzést és megtartjuk a távolságot velük. Teljes veszteg-zár. A felderítők helyben maradnak. Minden más élőlénynek tilos hozzá-juk közeledni. Időnként megengedhető, hogy lássanak bennünket, mint már többször történelmük során, hogy analizálni lehessen magatartásu-kat. Van időnk. Várhatunk.

 \*

„Három” és asszonya a hegyoldali pihenőn álltak, uralva az ezer fényben úszó várost. A metropolis végtelenbe nyújtotta karjait a felkelő hold világította óceán partján. Mögöttük az úton gépkocsik száguldottak. A reflektorok vékony ujjai néha megvilágították az ideiglenes leszállási helyet, de senki semmit nem vett észre. Lágy és mozdulatlan volt a levegő. Szótlanul, egymás kezét tartva nézték a várost.

– Milyen szép – mondta a nő.

– Valóban szép – válaszolt a férfi.

– Mi a neve?

– Los Angeles.

– Nem láthatnak minket – nyugtalankodott az asszony.

– Nyugodt lehetsz. Akár sétálhatsz közöttük minden veszély nélkül. Pedig borzalmasan veszélyesek! Egy nő egyedül az éjszakában…

– Hatalmas ez a város, és mennyire különbözik a miénktől!

– Ilyenek voltunk mi is, nagyon régen.

– Akkor az életük kezdetén vannak?

– Igen.

– S mert ilyen fiatalok, azért nem ismerhetjük meg őket?

– Kicsit így van, és sok más okból még.

– Sokan vannak?

– Milliók… több milliárdan talán.

– Mint a csillagok az égen. – Az égre nézett.

– Nem ismerem ezeket a csillagképeket.

– Sokban emberek élnek, de ők még nem tudják. Hosszú út vár rájuk.

Az asszony társa ujjait szorongatta, és kitágult szemekkel nézte a lábai előtt elterülő ismeretlen világot.

– Karanténban tartjátok őket? Nem közeledünk hozzájuk?

– Nem.

– Te ajánlottad „Egynek”?

– Igen.

– Miért?

A válasz váratott magára, miközben tekintete a távoli fényeket nézte.

– Senki másnak nem mondom, csak neked. – Hangja elváltozott a felindulástól. – Mert attól félek, hogy jönnek majd egyszer!